# Diòcesi de Bilbao

La diòcesi de Bilbao (en llatí: Dioecesis Flaviobrigensis, en basc: Bilboko Elizbarrutia) és una seu episcopal de l'Església catòlica en Espanya. Forma part de la província eclesiàstica de Burgos, i és sufragània de l'arquebisbat de Burgos. La seva seu és la vila de Bilbao, on està la Catedral de Santiago.

## Territori

El territori de la diòcesi coincideix amb el del lurralde de Biscaia (part de la comunitat autònoma del País Basc), amb dues excepcions: l'enclavament biscaí d'Orduña, que pertany a la diòcesi de Vitòria, i el municipi càntabre de Valle de Villaverde, que forma part de la diòcesi bilbaïna. Limita amb les diòcesis de Santander, Vitòria i Sant Sebastià.

## Història

La diòcesi de Bilbao va ser erigida per Pius XII a través de la butlla Quo Commodius del 2 de novembre de 1949 com un desmembrament de la diòcesi de Vitòria.
El nom llatí de Dioecesis Flaviobrigensis li va ser imposat per la Butlla d'erecció de la Diòcesi de data 2 de novembre de 1949. Segons l'historiador Andrés Eliseo de Mañaricúa y Nuere, aquesta denominació suposa que Bilbao va ser el lloc on va estar assentada la ciutat romana de Colònia Flaviobrigensium, cosa que ell considera molt poc probable.

## Episcopologi

Des de la creació de la diòcesi, els sis bisbes que han ocupat la seu episcopal han estat:
* 1950-1956: Casimiro Morcillo González
* 1956-1968: Pablo Gúrpide Beope
* 1971-1978: Antonio Añoveros Ataún
* 1979-1995: Luis María de Larrea y Legarreta
* 1995-2010: Ricardo Blázquez Pérez
* 2010 : Mario Iceta Gavicagogeascoa
Els administradors apostòlics en els períodes de seu vacant van ser:
* 1968-1971: José María Cirarda Lachiondo
* 1978-1979: Juan María Uriarte Goiricelaya
* 2010 : Mario Iceta Gavicagogeascoa
Els bisbes auxiliars de Bilbao han estat:
* 1976-1991: Juan María Uriarte Goiricelaya
* 1995-2008: Carmelo Etxenagusia Uribe
* 2008-2010: Mario Iceta Gavicagogeascoa

## Santos i beats

El patró de la diòcesi de Bilbao és sant Ignasi de Loyola. Sant Valentí de Berriochoa, primer màrtir biscaí canonitzat, és considerat com a patró secundari de la diòcesi.
A més dels anteriors, la diòcesi de Bilbao celebra en la seva calendari litúrgic propi les memòries dels següents sants i beats, vinculats a la diòcesi per naixement o per haver viscut en ella:
* Santa María Josefa del Cor de Jesús
* Beata Dolores Sopeña
* Beata Rafaela de Ybarra
* Beat León Inchausti Minteguía
* Beat Domingo Iturrate
* Beata Margarita Maturana
* Beat Francisco Gárate
* Beates Francisca de Amezua, María Consuelo Cuñado i Feliciana Uribe
La Verge de Begoña, advocació de la Mare de Déu que es venera en el santuari del mateix nom, és patrona del Senyoriu de Biscaia, però no de la diòcesi de Bilbao, encara que de fet se celebra amb rang de solemnitat com si ho anés.

## Referències

* ↑ Fou creada a petició de Francisco Franco per butlla del Papa Pius XII de data 2 de novembre de 1949, executada per Decret d'1 de juliol de 1950 pel nuncio de SS D. Cayetano Cicognani. Font: Anuario Católico Español tomo I 1953. página 141

## Enllaços externs

* Diòcesi de Bilbao: Informació generalArxivat 2007-09-27 a Wayback Machine. i Diòcesi de Bilbao: HistoriaArxivat 2007-09-27 a Wayback Machine..
* Diòcesi de Bilbao: Episcopologi Arxivat 2007-09-27 a Wayback Machine. i IBERCRONOX: Bisbat de Bilbao (Episcopologi).
* Calendari litúrgic propi de la diòcesi de Bilbao per a 2011 Arxivat 2016-03-25 a Wayback Machine.